Venerabili Domino,  charissimo Richardo Constātiensi Episcopo frater Petrus humilis Cluniacensis Abbas salutē  orationes. Concordiam, quæ inter Abbatiam  Monachos Montisburgi,  filios nostros W. Priorem,  Monachos S. Cosmę de Ecclesia Morsalinarum facta est, fraternitatem nostram noueritis confirmasse, videlicet vt Monachi Montisburgi duas partes decimę frugum de omni terra quam habent Monachi S. Cosmę in Morsalinis, habeant  teneant,  in recognitionem X. solidos Andegauenses vel Rothomagēses Priori  Monachis S. Cosmæ annuatim reddant. Ipsa vero Ecclesia,  impositio Sacerdotis,  ea quæ ad altare  cimiterium pertinent, Priori  Monachis S. Cosmæ libere  quiete remanebunt. Vt autem hæc conuentio inter ipsos rata  inconcussa maneat in æternum, sublimitatem vestram deprecamur, vt Chartam vestram eis inde faciatis,  eorum concordiam authoritate vestra confirmetis. Valeat paternitas vestra.